Kakawin Nāgarakṛtâgama/Pupuh 3
Pupuh 3 - śārdūlawikrīḍita

1. 
a. tĕkwan bhakti sirān makêbu ri sira śrī rājapatniśwari 
b. satyānūt brata paksa sogata masangskāre dagan sang pĕjah 
c. tan sah śrī kṛtawarddhaneśwara pitā de śrī narendrādhipa
d. sedampaty apagĕh sirêng sugatamārgângde sukhaning jagat

 ꦠꦼꦏ꧀ꦮꦤ꧀ꦨꦏ꧀ꦠꦶꦱꦶꦫꦴꦤ꧀ꦩꦏꦺꦧꦸꦫꦶꦱꦶꦫꦯꦿꦷꦫꦴꦗꦥꦠ꧀ꦤꦶꦯ꧀ꦮꦫꦶ꧈
 ꦱꦠꦾꦴꦨꦹꦠ꧀ꦧꦿꦠꦥꦏ꧀ꦱꦱꦺꦴꦒꦠꦩꦱꦁꦱ꧀ꦏꦴꦫꦺꦢꦒꦤ꧀ꦰꦁꦥ꧀ꦗꦃ꧈
 ꦠꦤ꧀ꦰꦃꦯꦿꦷꦏꦽꦠꦮꦢ꧀ꦣꦂꦤꦺꦯ꧀ꦮꦫꦥꦶꦠꦴꦢꦺꦯꦿꦷꦤꦫꦺꦤ꧀ꦢꦿꦴꦣꦶꦥ꧈
 ꦱꦺꦢꦩ꧀ꦥꦠꦾꦥꦒꦼꦃꦱꦶꦫꦺꦁꦱꦸꦒꦠꦩꦴꦒ꧀ꦒꦂꦔ꧀ꦢꦺꦱꦸꦏꦤꦶꦁꦗꦒꦠ꧀ ꧅

2. 
a. ndan śrī bhūpati sang pitā nṛpati munggw ing singhasāry apagĕh
b. sākṣāt hyang wawa ratnasambhawa sirān mānggĕh parārtang jagat
c. dhirôtsāha sirê kadṛddhyanikanang rāt satya bhaktyê haji
d. lagyānggĕgwani karya sahana kādy akṣātidakṣêng naya

 ꦤ꧀ꦢꦤ꧀ꦯꦿꦷꦨꦹꦥꦠꦶꦱꦁꦥꦶꦠꦴꦤꦽꦥꦠꦶꦩꦸꦔ꧀ꦒ꧀ꦮꦶꦁꦱꦶꦔ꧀ꦲꦱꦴꦪꦾꦂꦥꦒꦼꦃ꧈
 ꦱꦴꦏ꧀ꦱꦴꦠ꧀ꦲꦾꦁꦮꦫꦫꦠ꧀ꦤꦱꦩ꧀ꦨꦮꦱꦶꦫꦴꦤ꧀ꦩꦴꦔ꧀ꦒꦶꦃꦥꦫꦴꦠ꧀ꦠꦁꦂꦗꦒꦠ꧀꧈
 ꦣꦶꦫꦺꦴꦠ꧀ꦰꦴꦲꦱꦶꦫꦺꦏꦢꦽꦢ꧀ꦣꦾꦤꦶꦏꦤꦁꦫꦴꦠ꧀ꦰꦠꦾꦨꦏ꧀ꦠꦾꦺꦲꦗꦶ꧈
 ꦭꦒꦾꦴꦔ꧀ꦒꦼꦒ꧀ꦮꦤꦶꦏꦪꦾꦂꦱꦲꦤꦏꦴꦣꦾꦤ꧀ꦱꦴꦠꦶꦢꦏ꧀ꦱꦺꦁꦤꦪ ꧅ ꧐ ꧅

       
jv Basa Jawa (Javanese)